OBRAZLOŽITVENI MEMORANDUM

1. Ozadje predloga

· Razlogi za predlog in njegovi cilji

Ta predlog zadeva uporabo Uredbe Sveta (ES) št. 1225/2009 z dne 30. novembra 2009 o zaščiti proti dampinškemu uvozu iz držav, ki niso članice Evropske skupnosti („osnovna uredba“), v postopku glede uvoza določenega polietilen tereftalata (PET) s poreklom, med drugim, iz Indije.

· Splošno ozadje

Ta predlog je nastal pri izvajanju osnovne uredbe in je posledica preiskave, ki je bila izvedena v skladu z vsebinskimi in postopkovnimi zahtevami iz osnovne uredbe.

· Obstoječe določbe na področju, na katero se nanaša predlog

Dokončni ukrepi so veljavni in so bili uvedeni z Uredbo Sveta (ES) št. 1646/2005 z dne 6. oktobra 2005 o spremembah Uredbe (ES) št. 2604/2000 o uvedbi dokončnih protidampinških dajatev na uvoz določenega polietilen tereftalata (PET) s poreklom, med drugim, iz Indije.

· Usklajenost z drugimi politikami in cilji Unije

Ni relevantno.

2. Posvetovanje z zainteresiranimi stranmi in ocena učinka

· Posvetovanje z zainteresiranimi stranmi

Zainteresirane strani, na katere se nanaša postopek, so imele možnost, da med preiskavo zagovarjajo svoje interese v skladu z določbami osnovne uredbe.

· Zbiranje in uporaba strokovnih mnenj

Strokovno mnenje ni bilo potrebno.

· Ocena učinka

Ta predlog je posledica izvajanja osnovne uredbe.

Osnovna uredba ne vključuje določb za splošno oceno učinka, zajema pa izčrpen seznam pogojev, ki jih je treba oceniti.

3. PRAVNI ELEMENTI PREDLOGA

· Povzetek predlaganih ukrepov

Komisija je 2. aprila 2011 začela delni vmesni pregled v zvezi z uvozom določenega polietilen tereftalata (PET) s poreklom, med drugim, iz Indije.

Priloženi predlog uredbe Sveta temelji na ugotovitvah preiskave, ki je bila po obsegu omejena na preiskavo dampinga in na vložnika.

Vložnik je preklical zahtevek za vmesni pregled in ugotovljeno je bilo, da nadaljnja preiskava po uradni dolžnosti ni v interesu Unije.

Zato se predlaga, da Svet sprejme priloženi predlog uredbe o ustavitvi, ki jo je treba objaviti najpozneje do 1. julija 2012.

· Pravna podlaga

Uredba Sveta (ES) št. 1225/2009 z dne 30. novembra 2009 o zaščiti proti dampinškemu uvozu iz držav, ki niso članice Evropske skupnosti.

· Načelo subsidiarnosti

Predlog je v izključni pristojnosti Evropske unije. Načelo subsidiarnosti se zato ne uporablja.

· Načelo sorazmernosti

Predlog je v skladu z načelom sorazmernosti iz naslednjih razlogov.

Oblika ukrepanja je opisana v navedeni osnovni uredbi in ne dopušča odločanja na nacionalni ravni.

Navedba o načinu zmanjšanja finančne in upravne obremenitve Unije, nacionalnih vlad, regionalnih in lokalnih organov, gospodarskih subjektov in državljanov ter njeni sorazmernosti z zastavljenim ciljem predloga ni relevantna.

· Izbira instrumentov

Predlagani instrument: uredba.

Drugi instrumenti ne bi bili ustrezni, ker osnovna uredba ne določa drugih možnosti.

4. PRORAČUNSKE POSLEDICE

Predlog ne vpliva na proračun Unije.

2012/0142 (NLE)

Predlog

UREDBA SVETA

o ustavitvi delnega vmesnega pregleda protidampinških ukrepov, ki se uporabljajo za uvoz določenega polietilen tereftalata (PET) s poreklom iz Indije

SVET EVROPSKE UNIJE JE –

ob upoštevanju Pogodbe o delovanju Evropske unije,

ob upoštevanju Uredbe Sveta (ES) št. 1225/2009 z dne 30. novembra 2009 o zaščiti proti dampinškemu uvozu iz držav, ki niso članice Evropske skupnosti[1] („osnovna uredba“), in zlasti člena 11(3) Uredbe,

ob upoštevanju predloga, ki ga je po posvetovanju s svetovalnim odborom predložila Evropska komisija („Komisija“),

ob upoštevanju naslednjega:

1. POSTOPEK

1.1. Veljavni ukrepi

(1) Svet je z Uredbo (ES) št. 2604/2000[2] uvedel dokončne protidampinške dajatve na uvoz polietilen tereftalata („PET“) s poreklom, med drugim, iz Indije („prvotna preiskava“). V skladu s členom 11(4) osnovne uredbe je bil posledično izveden pregled v zvezi z družbo South Asian Petrochem Ltd („pregled novega izvoznika“), katerega dokončne ugotovitve in sklepi so določeni v Uredbi Sveta (ES) št. 1646/2005[3]. Svet je po pregledu zaradi izteka ukrepa z Uredbo (ES) št. 192/2007[4] uvedel dokončne protidampinške dajatve za nadaljnjih pet let. Protidampinški ukrepi so bili po delnem vmesnem pregledu („zadnja preiskava v zvezi s pregledom“) spremenjeni z Uredbo Sveta (ES) št. 1286/2008[5]. Ukrepi vključujejo posebne protidampinške dajatve. Stopnja dajatve je od 87,5 do 200,9 EUR/tono za poimensko navedene indijske proizvajalce s stopnjo preostale dajatve 153,6 EUR/tono, uvedeno na uvoz drugih proizvajalcev („sedanje dajatve“).

(2) Po spremembi imena indijske družbe South Asian Petrochem Ltd je Komisija z Obvestilom (ES) št. 2010/C 335/06[6] sklenila, da bi se morale protidampinške ugotovitve v zvezi z družbo South Asian Petrochem Ltd uporabiti pri družbi Dhunseri Petrochem & Tea Limited.

(3) Z Uredbo (ES) št. 2603/2000[7] je Svet uvedel dokončne izravnalne dajatve na uvoz PET s poreklom, med drugim, iz Indije. Po pospešenem pregledu v skladu s členom 20 Uredbe Sveta (ES) št. 597/2009[8] z dne 11. junija 2009 o zaščiti proti subvencioniranemu uvozu iz držav, ki niso članice Evropske skupnosti („osnovna protisubvencijska uredba“), so bili dokončni ukrepi spremenjeni v skladu z Uredbo Sveta (ES) št. 1645/2005[9]. Svet je po pregledu zaradi izteka ukrepa z Uredbo (ES) št. 193/2007[10] uvedel dokončno izravnalno dajatev za nadaljnjih pet let. Izravnalni ukrepi so bili po zadnji preiskavi v zvezi s pregledom spremenjeni z Uredbo (ES) št. 1286/2008. Izravnalni ukrepi vključujejo posebno dajatev. Stopnja dajatve je od 0 do 106,5 EUR/tono za poimensko navedene indijske proizvajalce s stopnjo preostale dajatve 69,4 EUR/tono, uvedeno na uvoz drugih proizvajalcev („sedanji izravnalni ukrepi“).

(4) Po spremembi imena indijske družbe South Asian Petrochem Ltd je Komisija z Obvestilom (ES) št. 2010/C 335/07[11] sklenila, da bi se morale protidampinške ugotovitve v zvezi z družbo South Asian Petrochem Ltd uporabiti pri družbi Dhunseri Petrochem & Tea Limited.

(5) Komisija je s Sklepom 2005/697/ES[12] sprejela ponudbe o zavezi družbe South Asian Petrochem Ltd glede določitve najnižje uvozne cene („MIP“) („zaveza“). Po spremembi imena je Komisija z Obvestilom (ES) št. 2010/C 335/05[13] sklenila, da bi se morala ponudba o zavezi družbe South Asian Petrochem Ltd uporabljati tudi za družbo Dhunseri Petrochem & Tea Limited.

1.2. Zahtevek za pregled

(6) Zahtevek za delni vmesni pregled je v skladu s členom 11(3) osnovne uredbe vložila družba Dhunseri Petrochem & Tea Ltd, indijski proizvajalec izvoznik PET („vložnik“). Zahtevek je bil po obsegu omejen na damping in na vložnika. Vložnik je hkrati zahteval pregled sedanjih izravnalnih ukrepov. Protidampinške in izravnalne dajatve se uporabljajo za uvoz izdelkov, ki jih proizvaja vložnik, prodajo vložnika v Unijo pa ureja zaveza.

(7) Vložnik je predložil dokaze prima facie, da nadaljnja uporaba sedanje dajatve na sedanji ravni za preprečevanje dampinga ni več potrebna. Vložnik je zlasti trdil, da je prišlo do bistvenih sprememb v proizvodnih stroških družbe, ki so od uvedbe sedanjih dajatev privedle do znatno nižje stopnje dampinga. Vložnikova primerjava domačih cen in izvoznih cen v Unijo kaže, da je bila stopnja dampinga bistveno nižja od stopnje sedanjih dajatev.

1.3. Začetek delnega vmesnega pregleda

(8) Komisija je po posvetovanju s svetovalnim odborom ugotovila, da zahtevek vsebuje zadostne dokaze prima facie, ki upravičujejo začetek delnega vmesnega pregleda („sedanji pregled“), zato je z Obvestilom o začetku[14], objavljenim 2. aprila 2011 v Uradnem listu Evropske unije, začela delni vmesni pregled v skladu s členom 11(3) osnovne uredbe, omejen na preiskavo dampinga v zvezi z vložnikom („obvestilo o začetku“).

1.4. Vzporedni delni vmesni pregled izravnalnih ukrepov

(9) Komisija je 2. aprila 2011[15] napovedala začetek delnega vmesnega pregleda v skladu s členom 19 osnovne protidampinške uredbe, po obsegu omejenega na subvencioniranje in na vložnika.

(10) V okviru delnega vmesnega pregleda izravnalnih ukrepov je bilo ugotovljeno, da spremembe niso trajne. Zato se je preiskava v zvezi spregledom zaključila brez spremembe veljavnih ukrepov.

1.5. Zadevne strani

(11) Komisija je o začetku pregleda uradno obvestila vložnika, predstavnike države izvoznice in združenje proizvajalcev Unije. Zainteresirane strani so imele možnost, da pisno izrazijo svoja stališča in zahtevajo zaslišanje v roku iz obvestila o začetku.

(12) Vse zainteresirane strani so bile obveščene, da lahko zahtevajo zaslišanje. Zahtevano in odobreno je bilo le eno zaslišanje.

(13) Komisija je vložniku poslala vprašalnik, da bi pridobila informacije, ki so potrebne za preiskavo, ta pa je izpolnjen vprašalnik vrnil v za to določenem roku.

(14) Komisija je zahtevala in preverila vse informacije, ki so bile po njenem mnenju potrebne za ugotovitev dampinga. Komisija je preveritveni obisk opravila v prostorih vložnika v mestih Kalkuta in Haldia v Indiji.

2. UMIK ZAHTEVKA IN ZAKLJUČEK POSTOPKA

(15) Vložnik je s pismom Komisiji z dne 18. aprila 2012 uradno umaknil svoj zahtevek za delni vmesni pregled protidampinških ukrepov, ki se uporabljajo za uvoz PET s poreklom iz Indije. Umik je utemeljen predvsem z nadaljnjo širitvijo vložnikove proizvodnje zmogljivosti, ki kaže, da spremembe v zvezi z dampingom zaradi neposrednega nadaljnjega zmanjšanja proizvodnih stroškov niso trajne. Vložnik je trdil, da nenehni postopek spreminjanja postavlja pod vprašaj trajno naravo sprememb, ugotovljeno med preiskavo. Ugotovljeno je bilo, da je družba, kljub temu da so bile nekatere spremembe, ugotovljene med preiskavo, trajne, resnično v nenehnem postopku spreminjanja.

(16) Komisija je glede na umik zahtevka preučila, ali bi bilo preiskavo v zvezi s pregledom utemeljeno nadaljevati po uradni dolžnosti. Službe Komisije niso našle utemeljenih razlogov, da zaključek ne bi bil v interesu Unije. Na podlagi tega bi bilo treba preiskavo v zvezi s pregledom zaključiti.

(17) Zainteresirane strani so bile obveščene o načrtovanem zaključku preiskave v zvezi s pregledom ter imele možnost predložiti svoje pripombe.

(18) Zato se sklene, da bi bilo treba pregled v zvezi z uvozom PET s poreklom iz Indije zaključiti brez spremembe veljavnih protidampinških ukrepov –

SPREJEL NASLEDNJO UREDBO:

Člen 1

Delni vmesni pregled protidampinških ukrepov, ki se uporabljajo za uvoz določenega polietilen tereftalata s poreklom iz Indije, začet v skladu s členom 11(3) Uredbe (ES) št. 1225/2009, se zaključi brez spremembe veljavnih protidampinških ukrepov.

Člen 2

Ta uredba začne veljati na dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah.

V Bruslju,

Za Svet

Predsednik

[1] UL L 343, 22.12.2009, str. 51.

[2] UL L 301, 30.11.2000, str. 21.

[3] UL L 266, 11.10.2005, str. 10.

[4] UL L 59, 27.2.2007, str. 1.

[5] UL L 340, 19.12.2008, str. 1.

[6] UL C 335, 11.12.2010, str. 6.

[7] UL L 301, 30.11.2000, str. 1.

[8] UL L 188, 18.7.2009, str. 93.

[9] UL L 266, 11.10.2005, str. 1.

[10] UL L 59, 27.2.2007, str. 34.

[11] UL C 335, 11.12.2010, str. 7.

[12] UL L 226, 11.10.2005, str. 62.

[13] UL C 335, 11.12.2010, str. 5.

[14] UL C 102, 2.4.2011, str. 18.

[15] UL C 102, 2.4.2011, str. 15.